 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 507**

(protokols Nr. 18, 20. p.)

**Par zemes vienību ar kadastra apzīmējumiem 70760090018 un 70760090017 Mētrienas pagastā, Madonas novadā apvienošanu**

Madonas novada pašvaldībā saņemts SIA “SCA Latvijas meži” pilnvarotās personas 2024. gada 19. jūlija iesniegums Nr. SCA.S-24/289 (reģistrēts Madonas novada pašvaldībā 2024. gada 19. jūlijā ar reģ. Nr. 2.1.3.1/24/2641) ar lūgumu atļaut apvienot zemes vienības ar kadastra apzīmējumiem – 70760090018 un 70760090017, kas atrodas Mētrienas pagastā, Madonas novadā.

Saskaņā ar Valsts zemes dienesta Valsts kadastra informācijas sistēmā pieejamo informāciju:

* Zemes vienības ar kadastra apzīmējumiem 70760090018 (zemes vienības platība 0,125 ha) ietilpst nekustamā īpašuma “Celmiņi 9”, Mētrienas pagasts, Madonas novads, kadastra numurs [70760090148](https://www.kadastrs.lv/properties/4901604306?options%5Borigin%5D=property) sastāvā. Esošais nekustamā īpašuma lietošanas mērķis zemes vienībai ar kadastra apzīmējumu 70760090018 – zeme, uz kuras galvenā saimnieciskā darbība ir lauksaimniecība (NĪLM kods 0101). Nekustamais īpašums ir reģistrēts Zemesgrāmatā un tam atvērts Mētrienas pagasta zemesgrāmatas nodalījums Nr. 100000620883.
* Zemes vienības ar kadastra apzīmējumiem 70760090017 (zemes vienības platība 12,8 ha) ietilpst nekustamā īpašuma “Celmiņi 3”, Mētrienas pagasts, Madonas novads, kadastra numurs [70760090144](https://www.kadastrs.lv/properties/4901604177?options%5Borigin%5D=property) sastāvā. Esošais nekustamā īpašuma lietošanas mērķis zemes vienībai ar kadastra apzīmējumu 70760090017 – zeme, uz kuras galvenā saimnieciskā darbība ir lauksaimniecība (NĪLM kods 0101). Nekustamais īpašums ir reģistrēts Zemesgrāmatā un tam atvērts Mētrienas pagasta zemesgrāmatas nodalījums Nr. 100000620838.

Saskaņā ar spēkā esošajiem Madonas novada saistošajiem noteikumiem Nr. 15 ["Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa"](https://www.madona.lv/lat/?ct=ilona), funkcionālais zonējums atbilstoši plānotai (atļautai) izmantošanai zemes vienībām ar kadastra apzīmējumiem 70760090018 un 70760090017 ir pārējās mežu teritorijas (M2).

Papildus iesniegumam, ar lūgumu atļaut apvienot zemes vienības ar kadastra apzīmējumiem 70760090018 un 70760090017, saņemts sertificēta mērnieka atzinums par robežas neatbilstību, kurā minēts, ka starp zemes vienībām ar kadastra apzīmējumiem 70760090018 un 70760090017 nepamatoti izveidots starpgabals – teritorija zem 20 kV elektrolīnijas, kam nav noteikta piederība. Kā arī saņemta AS “Sadales tīkls” izziņa Nr. 309020-22/I-88013, kurā norādīts, ka AS “Sadales tīkls” nav iebildumu, ka daļa no starpgabala ar zemes vienības kadastra apzīmējumu 70760090128 tiek iekļauta zemes vienības ar kadastra apzīmējumu 70760090017 kopējā platībā.

Pamatojoties uz Zemes ierīcības likuma 8. panta 3. daļas 2. apakšpunktu, Nekustamā īpašuma valsts kadastra likuma 9. pantu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktu un Madonas novada pašvaldības 2013. gada 16. jūlija saistošajiem noteikumiem Nr. 15 ["Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa"](https://www.madona.lv/lat/?ct=ilona), ņemot vērā 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atļaut **apvienot** zemes vienības ar kadastra apzīmējumiem 70760090018 un 70760090017, kas atrodas Mētrienas pagastā, Madonas novadā, vienā zemes vienībā atbilstoši 1. pielikumam, ar kopējo platību aptuveni 13,11 ha platībā (zemes vienības platība precizējama zemes kadastrālās uzmērīšanas laikā).
2. Jaunveidoto zemes vienību  **saglabāt**  nekustamā īpašuma ar nosaukumu “Celmiņi 3”, Mētrienas pagasts, Madonas novads sastāvā un **noteikt** nekustamā īpašuma lietošanas mērķi - zeme, uz kuras galvenā saimnieciskā darbība ir mežsaimniecība (NLĪM 0201) 13,11 ha platībā.
3. **Likvidēt** nekustamā īpašuma nosaukumu “Celmiņi 9”, kas atrodas Mētrienas pagastā, Madonas novadā.

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam.*

 Domes priekšsēdētājs A. Lungevičs

*Dzelzkalēja 28335803*